

**H O T Ă R Â R E**

**privind trecerea din domeniul public în domeniul privat al Județului Cluj**

**a unor construcții aflate în administrarea Consiliului Județean Cluj și a Aeroportului Internațional Avram Iancu Cluj R.A.**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 247 din 18.11.2024 privind trecerea din domeniul public în domeniul privat al Județului Cluj a unor construcții aflate în administrarea Consiliului Județean Cluj și a Aeroportului Internațional Avram Iancu Cluj R.A., propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 46671/14.11.2024; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 46672/14.11.2024 şi de Avizul cu nr. 46671 din 20.11.2024 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Analizând:

* adresa societății Prima Vet S.R.L. cu nr. 149/28.08.2024, înregistrată la Consiliul Județean Cluj cu nr. 35269/28.08.2024;
* adresele Aeroportului Internațional Avram Iancu Cluj R.A. cu nr. 13558/2024 înregistrată la Consiliul Județean Cluj cu nr. 32164/2024, cu nr. 16528/2024 înregistrată la Consiliul Județean Cluj cu nr. 37418/2024 și cu nr. 20282/2024 înregistrată la Consiliul Județean Cluj cu nr. 41832/2024;

Luând în considerare:

* art. 2, art. 58 alin. (1) și (3), art. 59 și art. 61 - 62 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* art. 123 – 140 și art. 142 - 153, art. 215 - 216 și art. 218 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;
* poziția nr. crt. 26 din Anexa nr. 1 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, așa cum a fost modificată prin Anexa nr. 1 la Hotărârea Consiliului Județean Cluj nr. 42/2024;
* poziția nr. crt. 12 din Anexa nr. 28 la Hotărârea Consiliului Judeţean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările şi completările ulterioare, așa cum a fost modificată prin Anexa nr. 9 la Hotărârea Consiliului Județean Cluj nr. 70/2022;

În conformitate cu prevederile:

* art. 173 alin. (1) lit. c) - d), art. 354 - 355 și ale art. 361 alin. (2) - (4) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 864 - 868 din Legea privind Codul civil nr. 287/2009, republicată, cu modificările şi completările ulterioare;
* art. 20 alin. (1) lit. e) din Legea privind finanțele publice locale nr. 273/2006, cu modificările și completările ulterioare;
* art. 21 din Legea privind amortizarea capitalului imobilizat în active corporale și necorporale nr. 15/1994, republicată, cu modificările și completările ulterioare;
* art. 19 din Legea privind calitatea în construcții nr. 10/1995, republicată, cu modificările și completările ulterioare;
* Ordonanței Guvernului nr. 112/2000 pentru reglementarea procesului de scoatere din funcțiune, casare și valorificare a activelor corporale care alcătuiesc domeniul public al statului și al unităților administrativ-teritoriale;
* art. 22 din Ordonanța Guvernului nr. 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se aprobă trecerea din domeniul public în domeniul privat al Județului Cluj a imobilului construcție situat în Municipiul Cluj-Napoca, str. Traian Vuia nr. 26, înscris în Cartea funciară nr. 316748 Cluj-Napoca și identificat cu nr. cadastral 316748-C2, având valoarea de inventar de 57.882,54 lei.

**Art. 2.** Se aprobă trecerea din domeniul public în domeniul privat al Județului Cluj a unui tronson în lungime de 393 m din împrejmuirea situată în Municipiul Cluj-Napoca, str. Traian Vuia nr. 149, având valoarea de inventar 2.328,95 lei.

**Art. 3. (1)**Trecerea din domeniul public în domeniul privat al Județului Cluj a bunurilor imobile-construcții- prevăzute la art. 1 - 2 se face în vederea scoaterii din funcțiune, casării și desființării acestora.

**(2)** După scoaterea din funcțiune a bunurilor imobile-construcții- prevăzute la art. 1 - 2, titularul dreptului de administrare va asigura administrarea până la finalizarea desființării acestora și va actualiza în mod corespunzător datele din evidența cantitativ-valorică.

**Art. 4.** Hotărârea Consiliului Județean Cluj nr. 143/2008 privind însușirea Inventarului bunurilor care alcătuiesc domeniul public al Judetului Cluj, cu modificările și completările ulterioare, se modifică după cum urmează:

**a)** În Anexa nr. 1 „Inventarul bunurilor care aparţin domeniului public al Judeţului Cluj, aflate în administrarea Consiliului Judeţean Cluj" se abrogă poziția cu nr. crt. 26.

**b)** În Anexa nr. 28„Inventarul bunurilor care aparţin domeniului public al Judeţului Cluj, aflate în administrarea Aeroportului Internațional Avram Iancu Cluj R.A.", la poziția cu nr. crt. 12, coloanele 3 și 5 se modifică și au următorul cuprins:

**b)1.** Coloana 3 ”Elementele de identificare”: ”Municipiul Cluj-Napoca, str. Traian Vuia, nr. 149, construită din panouri metalice sau de beton, în lungime de 3.116,91 m”;

**b)2.** Coloana 5 ”Valoarea de inventar: ” 18.471,05”.

**Art. 5. (1).** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcția Juridică, precum și Aeroportul Internațional Avram Iancu Cluj R.A.

**(2)** Pentru elaborarea și publicarea versiunii consolidate a actului administrativ se desemnează secretarul general al județului, prin Serviciul Administrație Publică ATOP.

**Art. 6.** Prezenta hotărâre se comunică Direcţiei Generale Buget-Finanțe, Resurse Umane; Direcției Juridice; Aeroportului Internațional Avram Iancu Cluj R.A., precum și Prefectului Județului Cluj, și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 233 din 28 noiembrie 2024**

*Prezenta hotărâre a fost adoptată cu 29 de voturi “pentru” și 3 ”abțineri”,* *iar 5 membri ai Consiliului județean nu au votat, fiind astfel respectate prevederile legale privind majoritatea de voturi necesară.*